Ísraelsmenn eru að meta hvort aðstæður hafi skapast til að hætta loftárásum á Gaza. Þrýst er á ísraelsk stjórnvöld úr öllum áttum að semja um vopnahlé. Átökin hafa kostað á þriðja hundrað mannslíf.
Ísraelsmenn eru sagðir vera að meta hvort nú sé rétti tíminn til að hætta loftárásum á Gaza-svæðið. Þeir séu þó reiðubúnir til að halda þeim áfram enn um sinn. Þrýst er á ísraelsk stjórnvöld hvaðanæva að um að semja um vopnahlé, þar á meðal frá Bandaríkjunum.
AFP-fréttastofan hefur eftir heimildarmanni í Ísraelsher að verið sé að meta hvort aðstæður hafi skapast til að láta af árásum á herskáa Palestínumenn á Gaza. Sé sú ekki raunin sé herinn tilbúinn til að halda áfram hernaðaraðgerðum næstu daga. BBC hafði eftir heimildarmanni sínum innan hersins í dag að vopnahlé væri ekki í sjónmáli. Þá var engan bilbug að heyra á Benjamín Netanyahu forsætisráðherra þegar hann ræddi við erlenda fréttamenn í Tel Aviv í morgun. Annað hvort yrðu Hamas-samtökin brotin á bak aftur eða knúin til samninga, en öllum möguleikum væri haldið opnum.
You can either conquer them, en that's always an open possibility, or you can deter them, and we are now in forceful deterrence, but I have to say we don't rule out anything.
Haft er eftir embættismönnum Hamas í Katar að viðræður um vopnahlé standi yfir, en enn hafi ekki verið gengið að kröfum Palestínumanna. Þjóðarleiðtogar víða um heim þrýsta á ísraelsk stjórnvöld að láta af loftárásum á Gaza, þeirra á meðal Joe Biden Bandaríkjaforseti. Hernaðaraðgerðirnar hafa staðið í tíu daga. Þær hafa kostað 219 Palestínumenn lífið, nánast allt almenna borgara. Tólf hafa fallið Ísraelsmegin, sömu leiðis aðallega almennir borgarar.
Ísraelsmenn eru að meta hvort aðstæður hafi skapast til að hætta loftárásum á Gazasvæðið. Þrýst er á ísraelsk stjórnvöld úr öllum áttum að semja um vopnahlé.